Thom Arne Hellerslia

Thom Arne Hellerslia (født 1967 i Kristiansand) er en norsk jurist som tiltrådte som høyesterettsdommer 14. august 2023.

Hellerslia tok juridisk embetseksamen ved Universitetet i Oslo i 1993. I 1990 og 1991 var han sivilarbeider og i perioden 1990-2006 fungerende konsulent for internasjonale spørsmål i Mellomkirkelig Råd.

Etter utdannelsen arbeidet Hellerslia ett år som juridisk konsulent i Statens forurensningstilsyn. Deretter arbeidet han i tre år som førstekonsulent i Justisdepartementets lovavdeling. Fra 1997 til 1999 var han dommerfullmektig ved Sand Herredsrett i Grimstad. I årene 1999–2010 var han advokat og selvstending næringsdrivende i Grimstad. I årene 2010–2019 var han tingrettsdommer ved Kristiansand tingrett. Siden 2019 og fram til han ble utnevnt til høyesterettsdommer var han lagdommer ved Borgarting lagmannsrett.

I mai 2023 ble han innstilt som ny dommer i Norges Høyesterett. Hellerslia ble utnevnt til dommer Høyesterett i statsråd 16. juni 2023.

Bibliografi 
 Thom Arne Hellerslia: I GOD TRO. Om retten til beskyttelse for personer som flykter på grunn av sin religion eller tro, Oslo. På oppdrag fra: Norsk Misjon i Øst, Mellomkirkelig råd, Norges Kristne Råd og NOAS. 2009.
 Thom Arne Hellerslia: Likhet for loven – med dommeren som variabel, Lov og Rett, 2023, 62(2): 95-118.

Referanser  

Alumni fra Universitetet i Oslo
Fødselsdato ikke oppgitt
Norske høyesterettsdommere
Personer fra Kristiansand